By alisonzeidman	on August 28, 2015 September 5, 2015
Prev Post: This Week’s Jokes: Week of 8/17/15
Next Post: This Week’s Jokes: Week of 8/31/15 Nasionale minimum loon - 1 Januarie 2019 - The LWO - Employers Organisation - Werkgewersorganisasie
Home » News » Nasionale minimum loon – 1 Januarie 2019
Teken in vir meer inligting oor die LWO en relevante inligting oor arbeidsreg! Maniere om van skuld ontslae te raak - Jou Geld | Solidariteit WêreldJou Geld | Solidariteit Wêreld
Tuis › Artikels › Maniere om van skuld ontslae te raak
Mense is tans onseker oor die toekoms en vir die wat nou geen inkomste het nie, met onbetaalde verlof is of net ’n gedeelte van hul salaris ontvang, is die toekoms duister. Indien dinge nie verbeter nie, wat ek glo nie gou sal gebeur nie, is daar sekere opsies om van skuld ontslae te raak. Sekwestrasie, bankrotskap, likwidasie, insolvensie of boedel oorgee is in wese verskillende omskrywings vir dieselfde begrip. Dink maar eers mooi oor alles voor jy hierdie stappe oorweeg.
Buiten vrywillige sekwestrasie, kan jy ander benaderings volg om te voorkom dat jy waardevolle bates verloor omdat jy te veel skuld het en dit nie kan betaal nie. As jy enigsins kan, is dit beter om die skuld te betaal.
Dit kan gedoen word deur geld by ’n familielid te leen (verkieslik nie) om die skuld waarteen sekuriteit is af te betaal. As dit nie moontlik is om by ’n familielid of vriend die geld te leen nie, kan jy van jou bates verkoop en die geld gebruik om skuld af te betaal en dit sodoende moontlik te maak om ekstra geld beskikbaar te hê om die ander skuld maandeliks te diens.
Sou dit egter verby die punt gegaan het en jy nie bates het om te verkoop nie, kan jy aansoek om administrasie doen. Dit is egter nie die aangewese opsie vir iemand wat meer as R50 000 skuld het nie.
Nog ’n opsie, buiten vrywillige sekwestrasie, is om met die krediteure te onderhandel vir ’n verminderde bedrag om die skuld af te los. Krediteure is nie altyd te vinde vir sulke onderhandelings nie, maar jy kan, met die hulp van ’n prokureur, ’n poging aanwend.
Jy kan ook vir ’n lening aansoek doen om jou skuld te betaal. Jy sal dan die bedrag gebruik om al die skuld af te los en net die lening terugbetaal. Hou in gedagte dat dit gewoonlik met ekstra rente gepaardgaan as jy van ’n korttermynlening gebruik maak. Dit is slegs ’n opsie as jy vir so ’n lening kwalifiseer en stappe neem om verdere skuld te voorkom. Ongelukkig is dit nie altyd moontlik om op hierdie manier die volle bedrag skuld te kan delg nie en dan het jy steeds van die bestaande skuld om te betaal.
Doen aansoek om skuldberading. Op hierdie wyse behou jy jou bates, maar moet maandeliks ’n bedrag betaal wat dan tussen die skuldeisers verdeel word. Hierdie opsie is nie geskik vir iemand wat geen inkomste het nie. In laasgenoemde geval is administrasie die aangewese oplossing. Met hierdie opsie het die skuldeisers die reg om dadelik regstappe teen jou te neem as jy een paaiement sou mis of selfs net laat betaal.
Vrywillige sekwestrasie is die sesde opsie en is geskik as jy vaste bates en baie skuld het. Dit is ook geskik as jy nie vir jare onder skuldberading wil wees nie. Die rente word gevries en dus word jou skuld nie meer nie. Dit behels ’n aansoek om insolvent verklaar te word. Jou boedel word oorhandig en ’n kurator word aangestel om die verkoop van die bates te behartig, asook die verdeling van die geldelike opbrengs daaruit verkry. Die krediteure moet ten minste 20 sent uit die rand ontvang.
Sodra jou voorneme om vrywillige sekwestrasie in die staatskoerant en ’n plaaslike koerant gepubliseer is, kan die krediteure nie verdere regstappe teen jou neem nie. Jy staak onmiddellik enige betalings aan hulle en jou regsverteenwoordiger hanteer enige verdere kommunikasie met die krediteure.
Nadat die hof die aansoek om vrywillige sekwestrasie goedgekeur het, die bates verkoop is en die krediteure hulle voordeel ontvang het, is jy vry van daardie skuld. Jy moet egter die balans, wat gewoonlik sowat 20% beloop, in kontant of per afbetalingsooreenkoms aflos. Wanneer dit gedoen is, kan jy aansoek doen om rehabilitasie.
Prokureurs hanteer gewoonlik die hele proses namens jou en sal jou ook raad gee aangaande die meubels, jou voertuie en die rehabilitasieproses.